Rezumatul Studiului 3 - Chemarea lui Dumnezeu

1. **Chemarea lui Dumnezeu şi profeţiile**
	* În anul 538 î.Hr. Dumnezeu a îndeplinit sfârşitul celor 70 de ani chemându-l pe Cir.
	* În anul 457 î.Hr. Dumnezeu a chemat pe Artaxerxe să îndeplinească începutul profeţiei celor 70 de săptămâni (Ezra 7:11-27).
	* Spre deosebire de decretele precedente, Artaxerxe a dat autonomie deplină iudeilor sub conducerea lui Ezra.
	* Profeţia celor 70 de săptămâni se desfăşoară din 457 î.Hr. până 34 d.Hr. În 34 d.Hr., poporul lui Israel a arătat că L-a respins definitiv pe Isus ca Mesia ucigându-l pe Ştefan cu pietre.
	* Potrivit cu Daniel 9:24, cele 70 de săptămâni fac parte dintr-o perioadă mai mare de timp (acestea sunt *châthak*, ceea ce înseamnă „tăiat” în ebraică). Perioada mai mare sunt cele 2300 de zile (Daniel 8:14).
	* În Daniel 9, Gabriel îi explică lui Daniel că vedenia de 2300 zile începe cu o perioadă de 70 săptămâni.
2. **Chemarea lui Dumnezeu pentru Ezra şi Neemia**
	* De ce l-a ales Dumnezeu pe Ezra? Ezra 7:10
		+ Ezra era hotărât să-L caute pe Dumnezeu. El studia Biblia cu pasiune. Când Dumnezeu i-a încredinţat lucrarea, el a acceptat-o cu bucurie.
	* De ce l-a ales Dumnezeu pe Neemia? Neemia 1:4
		+ Lui Neemia îi ardea inima pentru poporul lui Dumnezeu. Dizgraţia în care se afla Ierusalimul îi frângea inima. El s-a oferit voluntar ca să împlinească lucrarea lui Dumnezeu.
3. **Chemarea lui Dumnezeu pentru tine**
	* După cum spune Pavel, chemarea pe care o face Dumnezeu este un rezultat al predestinării. La ce ne-a predestinat deci Dumnezeu?
		+ Să fim transformaţi după chipul lui Isus (Romani 8:29)
		+ Să fim neprihăniţi şi proslăviţi (Romani 8:30)
		+ Să cunoaştem planurile lui Dumnezeu (1 Corinteni 2:7-10)
		+ Să fim înfiaţi ca fii şi fiice (Efeseni 1:5)
		+ Să primim o moştenire (Efeseni 1:11)
	* Chemarea lui Dumnezeu este universală. Cu toţii suntem chemaţi să fim mântuiţi, de asemenea am fost chemaţi şi să împlinim o parte anume din planul Său.
4. **Răspunsul tău la chemarea lui Dumnezeu**
	* Dumnezeu i-a predestinat pe toţi să fie salvaţi (Ioan 3:16). Cu toate acestea, ne îngăduie să alegem daca vrem să acceptăm chemarea Lui.
	* De asemenea, Dumnezeu ne-a chemat la o lucrare anume în planul Său. Unele persoane L-au respins pe Isus şi s-au îndepărtat de planul lui Dumnezeu, ex. Saul sau Iuda Iscarioteanul. Unele persoane au obiectat împotriva chemării lui Dumnezeu, ca Moise (cu toate că Moise a acceptat chemarea până la urmă).Alţii au acceptat cu bucurie partea lor din planul lui Dumnezeu şi şi-au dus lucrarea la bun sfârşit, precum Ezra şi Neemia.
	* Care va fi răspunsul tău la chemarea lui Dumnezeu?